b'\n_START_ARTICLE_\nThe Stig\n_START_SECTION_\nRecorduri\n_START_PARAGRAPH_\nCel mai bun timp oficial al lui The Stig a fost de 1 minut \xc8\x99i 10,7 secunde, \xc3\xaenregistrat conduc\xc3\xa2nd un Ferarri FXX. Cei mai buni timpi anteriori acestuia au fost \xc3\xaenregistra\xc8\x9bi pilot\xc3\xa2nd Renault F1, Aston Martin DBR9 \xc8\x99i Caparo T1, dar nici unul nu a fost valid deoarece automobilele sunt prea joase pentru a trece peste un limitator de vitez\xc4\x83 standard folosit \xc3\xaen Marea Britanie.\n_START_SECTION_\nIdentitate\n_START_PARAGRAPH_\n\xc3\x8en primul episod din sezonul 13 Top Gear, Jeremy Clarkson a sus\xc8\x9binut c\xc4\x83 dezv\xc4\x83luie secretul identit\xc4\x83\xc8\x9bii lui Stig, ca fiind pilotul retras de Formula 1 \xc8\x99i cvintuplul campion mondial, Michael Schumacher. BBC, \xc3\xaens\xc4\x83, a recunoscut c\xc4\x83 dezv\xc4\x83luirea este fals\xc4\x83, Michael Schumacher fiind invitat la emisiune fiindc\xc4\x83 este singura persoan\xc4\x83 c\xc4\x83reia compania Ferrari \xc3\xaei permite s\xc4\x83 conduc\xc4\x83 un FXX pe circuitele de curse. Astfel, Schumacher a fost The Stig doar \xc3\xaen acea emisiune. S-a presupus de presa din Marea Britanie c\xc4\x83 adev\xc4\x83rata sa identitate este Ben Collins. A concurat \xc3\xaen formula 3, Le Mans, GT \xc8\x99i nascar. El s-a ocupat de cascadorii \xc3\xaen filme precum Quantum of Solace.'